**LĪGUMS Nr. SKUS 374/18**

Slimnīcas liftu renovācija (modernizācija)

Rīgā 2018. gada 7.augustā

**VSIA „Paula Stradiņa klīniskā universitātes slimnīca”**, reģistrācijas Nr.40003457109, kuru saskaņā ar statūtiem un 13.06.2018. valdes lēmumu Nr.62 (protokols Nr.23 p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses

**SIA "TehnoPrime",** reģistrācijas Nr.40103472922, tās valdes locekļa Genadija Černomordija personā, kas rīkojas uz statūtu pamata (turpmāk – Izpildītājs), no otras puses, turpmāk abi kopā saukti – Puses, pamatojoties uz atklāta konkursa „Slimnīcas liftu renovācija (modernizācija)”, identifikācijas Nr. PSKUS 2018/101, noslēdz šādu līgumu (turpmāk – Līgums):

**1. LĪGUMA PRIEKŠMETS**

**1.1.** Pasūtītājs pasūta, un Izpildītājs, saskaņā ar Tehnisko specifikāciju (Pielikums Nr.1), Finanšu piedāvājumu (Pielikums Nr.2), ar saviem spēkiem un materiāltehniskajiem līdzekļiem apņemas:

1.1.1. Veikt liftu renovāciju (modernizāciju) saskaņā ar Iepirkuma nolikuma un Līguma prasībām;

1.1.2. Veikt tehniskajā specifikācijā noteikto liftu daļu demontāžu un to nodošanu Pasūtītājam ar aktu;

1.1.3. Veikt darbinieku apmācību saskaņā ar Iepirkuma nolikuma un Līguma prasībām;

1.1.4. Veikt renovētā (modernizētā) lifta pieslēgšanu pie elektrotīkliem (ugunsdrošības sistēmai);

1.1.5. Veikt lifta regulēšanu un palaišanu darbībā;

1.1.6. Šahtas durvju aiļu un sliekšņu apdare katrā stāvā līdzīgi esošajai;

1.1.7. Pēc darbu paveikšanas jāsaņem atzinums par katra lifta derīgumu ekspluatācijas ekspertu organizācijā saskaņā ar Ministru kabineta 2010.gada 2.marta noteikumiem Nr.195 “Liftu drošības un tehniskās uzraudzības noteikumi”;

1.1.8. Veikt citus darbus, kuru nepieciešamība rodas, lai kvalitatīvi izpildītu līguma saistības;

1.1.10. Nodrošināt garantiju un garantijas apkalpošanu ne mazāk kā 24 (divdesmit četrus) mēnešus vai saskaņā ar ražotāja tehniskajā dokumentācijā noteikto (turpmāk – garantija), no lifta nodošanas – pieņemšanas akta abpusējas parakstīšanas brīža;

**1.2.** Puses vienojas par šādiem Līguma tekstā papildus izmatotajiem terminiem:

1.2.1. **Pasūtījums –** Līguma 1.1. punktā minētās, kā arī visas citas Līguma izpildei nepieciešamās darbības kopumā.

1.2.2. **Iekārta -** Lifts.

1.2.3. **Darbi** – saskaņā ar Tehnisko specifikāciju (turpmāk – Tehniskās specifikācija) un normatīvo aktu prasībām veicamie liftu renovācijas (modernizācijas) darbi

1.2.4. **Darbu vadītājs** – Pasūtītāja apstiprināts Izpildītāja pārstāvis, kurš kā atbildīgais Darbu vadītājs nodrošina Darbu izpildi atbilstoši Latvijas Republikas normatīvajiem tiesību aktiem un Līgumam, un kurš pārstāv Izpildītāju attiecībās ar Pasūtītāju.

1.2.5. **Objekts** – Pilsoņu iela 13, Rīga, kur tiek veikti šī līguma priekšmetā minētie darbi (tehniskajā specifikācijā noteikto liftu renovācija (modernizācija)).

**2. PASŪTĪJUMA IZPILDES TERMIŅŠ**

2.1. Līguma 1.1.1. -1.1.10.apakšpunktā minētos darbus Izpildītājs izpilda saskaņā ar Darbu izpildes termiņiem, kas noteikti Tehniskajā specifikācijā un saskaņā ar Izpildītāja izstrādāto darbu veikšanas projektu.

2.2. Līguma 1.1.10. apakšpunktā minētā lifta un tā montāžas darbu garantija ir ne mazāk kā 24 (divdesmit četri) mēneši no nodošanas - pieņemšanas akta abpusējas parakstīšanas brīža.

**3. PASŪTĪJUMA IZPILDE**

3.1. Izpildītājs 5 (piecu) darba dienu laikā pēc Līguma parakstīšanas Pasūtītājam iesniedz Darbu veikšanas grafika projektu, kuru rakstiski saskaņo ar Pasūtītāju.

3.2. Izpildītājs 10 (desmit) dienu laikā pēc Līguma parakstīšanas Pasūtītājam iesniedz Izpildītāja civiltiesiskās atbildības apdrošināšanas polisi (apliecināto kopiju) ne mazāk kā līgumsummas apmērā.

3.3. Izpildītājs Līguma 1.1.1. apakšpunktā minētos darbus, veic saskaņā ar Līguma nosacījumiem un iesniegto Tehnisko specifikāciju (Līguma pielikums Nr.1).

3.4. Izpildītājs veic Līguma 1.1.2. – 1.1.10. apakšpunktos minētos darbus saskaņā ar Līguma nosacījumiem un Tehnisko specifikāciju (Līguma pielikums Nr.1) noteiktajā kārtībā, kā arī ievērojot šādas Darbu veikšanai Pasūtītāja izvirzītas prasības un kārtību:

3.4.1. Izpildītājs nodrošina kvalitatīvu Darbu veikšanu.

3.4.2. Izpildītājs Darbus veic termiņos, kas noteikti Tehniskajā specifikācijā un saskaņā ar Izpildītāja izstrādāto un Pasūtītāja saskaņoto darbu veikšanas grafiku.

3.4.3. Izpildītājs, veicot Darbus, ievēro Līguma, Līguma pielikumu un citu Latvijas Republikas normatīvo aktu prasības.

3.4.4. Izpildītājs veic nepieciešamās sagatavošanas darbības pirms Darbu uzsākšanas.

3.4.5. Izpildītājs veic Darbus saskaņā ar Līguma nosacījumiem, Tehnisko specifikāciju (Līguma pielikums Nr.1) un saskaņā ar normatīvo aktu prasībām.

3.4.6. Izpildītājs Darbos izmanto Tehniskās specifikācijas un citām Līguma prasībām atbilstošus materiālus un iekārtas.

3.3.7. Izpildītājam Līgumā noteikto Darbu izpildei ir tiesības piesaistīt apakšuzņēmējus, saskaņā ar Publisko iepirkumu likuma 63.pantu. Izpildītājs Līguma izpildes gaitā un Līgumā noteiktā garantijas laikā pilnā mērā atbild par savu piesaistīto apakšuzņēmēju veikto darbu, kā arī par viņu pieļautām kļūdām. Izpildītājs Darbu veikšanai nodrošina Piedāvājumā norādītos apakšuzņēmējus un speciālistus. Izpildītājs apakšuzņēmējus, uz kuru iespējām balstījies iepirkumā, lai apliecinātu savas kvalifikācijas atbilstību iepirkuma dokumentos noteiktajām prasībām, drīkst mainīt tikai ar Pasūtītāja rakstveida piekrišanu.

3.4.8. Izpildītājs nodrošina visas Darbu izpildes procesā nepieciešamās dokumentācijas sagatavošanu un nodošanu Pasūtītājam.

3.4.9. Izpildītājs nodrošina Darbu vadītāja nepārtraukti telefonisku un elektronisku sasniedzamību Darbu izpildes laikā.

3.4.10. Izpildītājs iesniedz Pasūtītājam nodošanas-pieņemšanas aktu (turpmāk –Darbu nodošanas-pieņemšanas akts) pēc katra lifta renovācijas (modernizācijas) un atzinumu (Līguma 1.1.7.punkts). Pasūtītājs 5 (piecu) darbdienu laikā no Darbu nodošanas-pieņemšanas akta saņemšanas dienas to paraksta vai arī nosūta Izpildītājam motivētu atteikumu pieņemt Darbus. Darbu nodošanas-pieņemšanas akts ir pamats maksājumu izdarīšanai saskaņā ar Līgumu, veicot darbu pieņemšanu par katra lifta renovāciju;

3.4.11. Ja Darbu veikšanas laikā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts uzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Darbu izpildes termiņa pagarinājumu, kas atbilst radušos šķēršļu vai apstākļu darbības ilgumam.

**4. PASŪTĪJUMA PIEŅEMŠANAS-NODOŠANAS NOTEIKUMI**

4.1. Katra tehniskajā specifikācijā noteiktā lifta renovācijas (modernizācijas) (Līguma 1.1.punkts) pabeigšana tiek nofiksēta, abām Pusēm parakstot nodošanas – pieņemšanas aktu.

4.2. Līguma 1.1.2. – 1.1.10. apakšpunktos minēto darbu nodošana – pieņemšana notiek šādā kārtībā:

4.2.1. Pēc Darbu un visu citu nepieciešamo darbu pabeigšanas pie katra lifta renovācijas (modernizācijas) Izpildītājs par to rakstiski paziņo Pasūtītājam. Pasūtītājs 5 (piecu) darbdienu laikā veic lifta iepriekšēju apskati. Ja iepriekšējās apskates laikā Pasūtītājs konstatē Izpildītāja veikto Darbu neatbilstību Līgumā vai Latvijas Republikas normatīvajos aktos noteiktajām prasībām, konstatē, ka Darbi nav pilnībā pabeigti, vai konstatē citus trūkumus, Izpildītājs uz sava rēķina un Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Darbus. Ja iepriekšējās pārbaudes laikā trūkumi netiek konstatēti un ir saņemts Līguma 1.1.7. punktā noteiktais atzinums, tiek parakstīts Darbu nodošanas-pieņemšanas akts. Latvijas Republikas normatīvajos aktos noteiktajā kārtībā.

4.2.2. Vienlaicīgi ar Darbu nodošanas-pieņemšanas akta parakstīšanu par katra lifta renovāciju (modernizāciju) , Izpildītājs nodod Pasūtītājam tehnisko izpildes dokumentāciju.

4.2.3. Izpildītājs pirms Darbu nodošanas-pieņemšanas akta parakstīšanas atbrīvo darbu izpildes vietu, tostarp izved gružus.

4.2.4. Darbu nodošanas-pieņemšanas akts parakstīšana neatbrīvo Izpildītāju no atbildības par defektiem, kuri atklājas pēc akta parakstīšanas.

4.2.5. No Pasūtītāja puses par darbu izpildes uzraudzību atbildīgs un darbus pieņemt ir pilnvarots Igors Carevs, tālr. \_\_\_\_\_\_\_, e-pasts: \_\_\_\_\_\_\_\_\_;

4.2.6. No Izpildītāja puses par darbu izpildes uzraudzību atbildīgs un darbus nodot ir pilnvarots Genadijs Černomordijs, tālrunis \_\_\_\_\_\_\_\_.

**5. LĪGUMA CENA UN NORĒĶINU KĀRTĪBA**

5.1. Līguma kopējā summa ir EUR 119 999,99 (viens simts deviņpadsmit tūkstoši deviņi simti deviņdesmit deviņi *euro* 99 centi) apmērā. Līgumcenā ietverti visi nepieciešamie un visi iespējamie Izpildītāja izdevumi, kuri nepieciešami Līguma izpildei, kā arī iekļauti visi nodokļi, nodevas un citas maksas, kas jāapmaksā saskaņā ar Latvijas Republikas normatīvajiem aktiem. Papildus tiek maksāts pievienotās vērtības nodoklis (PVN), kas tiek aprēķināts saskaņā ar spēkā esošajiem tiesību aktiem attaisnojuma dokumenta darījumos izrakstīšanas brīdī.

5.2. Līguma summa tiek samaksāta Izpildītājam 60 (sešdesmit) dienu laikā par katra veiktā lifta renovāciju (modernizāciju) pēc Līguma 1.1.7.punktā noteiktā atzinuma saņemšanas, Darbu pieņemšanas – nodošanas akta abpusējas parakstīšanas un Izpildītāja rēķina saņemšanas.

5.3. Puses vienojas, ka Iznomātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Nomnieka elektronisko pasta adresi: rekini@stradini.lv.

5.4. Pievienotās vērtības nodokļa vai citu nodokļu/nodevu izmaiņu gadījumā, Puses, bez papildus grozījumu veikšanas Līguma tekstā, veicamajiem maksājumiem piemēro spēkā esošo pievienotās vērtības nodokļa vai citu nodokļu/nodevu likmi.

5.5. Apmaksu Pasūtītājs veic naudas pārskaitījuma veidā uz Izpildītāja norādīto bankas norēķinu kontu.

5.6. Par apmaksas datumu tiek uzskatīta diena, kad rēķinā norādītā naudas summa ir pārskaitīta no Pasūtītāja bankas konta uz Izpildītāja attiecīgajā rēķinā norādīto norēķinu kontu, un kad Pasūtītājs spēj uzrādīt bankas apliecinātu maksājuma uzdevumu (pārvedumu).

**6. PUŠU TIESĪBAS, PIENĀKUMI UN ATBILDĪBA**

**6.1.Izpildītājs:**

6.1.1. apņemas ar savu darbību nodrošināt Pasūtījuma izpildi saskaņā ar Iepirkuma prasībām, savu Piedāvājumu un šo Līgumu un tajos minētā kvalitātē un noteiktā termiņā. Izpildītājs uzņemas pilnu atbildību par sava izpildītā darba kvalitāti;

6.1.2. ir atbildīgs par to, lai veicot Darbus tiktu ievērotas Latvijas Republikas normatīvo aktu prasības, tostarp darba drošības, ugunsdrošības, satiksmes drošības, u.c. prasības.

6.1.3. ir atbildīgs par Objektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;

6.1.4. līdz Darbu nodošanas-pieņemšanas akta parakstīšanai uzņemas visus ar Objektu, Darbu, materiālu un iekārtu saglabāšanu saistītos riskus;

6.1.5. ievēro un pilda Pasūtītāja likumīgās prasības;

6.1.6. nodrošina pārstāvju piedalīšanos ar Līguma izpildi saistītajās sanāksmēs;

6.1.7. nodrošina Darbu vadītāja nepārtraukti telefonisku un elektronisku sasniedzamību Darbu izpildes laikā;

6.1.8. apņemas nepieļaut jebkādu darbību, kas varētu novest pie komercnoslēpumu, dienesta un/vai darījumu noslēpumu apdraudēšanas vai aizskaršanas. Izpildītāja darbinieki, kuri pārkāpuši iepriekš minētos nosacījumus, nav tiesīgi turpināt darbus, līdz ar ko Izpildītājam ir pienākums aizstāt minētos darbiniekus ar citiem;

**6.1.9. veicot garantijas tehnisko apkopi Izpildītājs:**

6.1.9.1. veic lifta tehnisko apkopi atbilstoši izgatavotājrūpnīcu instrukcijām, normatīvo un normatīvtehnisko aktu prasībām un nodrošina liftu tehnisko stāvokli un drošu darbību atbilstoši “Liftu uzbūves un ekspluatācijas drošības noteikumu” prasībām;

6.1.9.2. piedalās lifta apskatēs, kuras veic akreditētas tehniskās drošības ekspertu organizācijas (inspekcijas) u.c. kompetentas kontrolējošās institūcijas;

6.1.9.3. pēc Pasūtītāja pieteikuma 10 (desmit) darba dienu laikā veic speciālu komplektējošo daļu piegādi;

6.1.9.4. uzņemas atbildību par darba aizsardzības, ugunsdrošības u.c. LR likumdošanā paredzēto normu ievērošanu, veicot līgumā paredzētos darbus.

**6.2.Pasūtītājs:**

6.2.1. veic samaksu Līgumā noteiktajā kārtībā;

6.2.2. savlaicīgi veic Izpildītāja veikto darbu pieņemšanu vai sniedz motivētu atteikumu pieņemt darbus;

6.2.3. sniedz Izpildītājam Pasūtītājam pieejamo Līguma izpildei nepieciešamo, Izpildītāja pieprasīto informāciju un dokumentus;

6.2.4. nodrošina Izpildītājam, tā personālam un transportam iespēju netraucēti piekļūt Objektam Līguma izpildei;

6.3. Pasūtītājam ir tiesības veikt kontroli attiecībā uz Līguma izpildi, tostarp pieaicinot speciālistus.

6.4. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Līguma izpildi.

**7. Atbildība**

**7.1.** Ja Izpildītājs neievēro Līguma 2.1. punktā noteiktos termiņus, Pasūtītājs ir tiesīgs aprēķināt Izpildītājam līgumsodu 0,1% (nulle komats pieci procenti) apmērā no Līguma kopējās summas par katru nokavēto dienu, bet ne vairāk kā 10% no kopējās Līguma summas.

**7.2.** Ja Izpildītājs neievēro Tehniskajā piedāvājumā noteikto Iekārtu garantijas un atbalsta nodrošināšanas kārtību, reaģēšanas termiņus, bojājumu novēršanas laikus utt., Pasūtītājs ir tiesīgs aprēķināt Izpildītājam līgumsodu Līguma 8.5.5.apakšpunktā noteiktajā apmērā.

**7.3.** Ja Pasūtītājs neveic Izpildītājam maksājumus Līgumā noteiktajā termiņā, un par pamatu tādam kavējumam nav Izpildītāja neizpildītās ar Līgumu uzņemtās saistības, Izpildītājs var prasīt no Pasūtītāja līgumsodu 0.1% apmērā no nesamaksātās summas par katru nokavēto dienu.

**7.4.** Ja Pasūtītājs ir aprēķinājis kādu no Līgumā noteiktajiem līgumsodiem, Pasūtītājs veic līgumsoda ieturējumu no Izpildītājam izmaksājamiem maksājumiem, par to rakstiski informējot Izpildītāju, vai izraksta Izpildītājam attiecīgu rēķinu, kuru Izpildītājs apmaksā 5 (piecu) darba dienu laikā no rēķina saņemšanas brīža.

**7.5.** Līgumsoda samaksa neatbrīvo Puses no Līgumā noteikto saistību pilnīgas izpildes.

**8. GARANTIJAS**

**8.1.** Izpildītājs garantē, ka pēc darbu pabeigšanas renovētie (modernizētie), Tehniskajā specifikācijā noteiktie lifti atbildīs Līguma, Piedāvājuma un citu Latvijas Republikas normatīvo aktu prasībām. Izpildītājs ir atbildīgs par visiem bojājumiem un Pasūtītājam un/vai trešajām personām nodarītajiem zaudējumiem, kas rodas vai var rasties neatbilstības Līgumam, Latvijas Republikas būvnormatīviem un citiem Latvijas Republikas normatīvajiem aktiem.

**8.2.** Lifta garantijas termiņš ir ne mazāk kā 24 (divdesmit četri) mēneši no Darbu nodošanas – pieņemšanas akta abpusējas parakstīšanas.

**8.3.** Izpildītājs nodrošina liftu un uzstādīšanas (montāžas) darbu garantijas un atbalsta periodu saskaņā ar Līgumā un Līguma pielikumos iekļautiem nosacījumiem.

**8.4.** Izpildītājs apņemas Pasūtītājam pieņemamā termiņā uz sava rēķina novērst bojājumus un citus trūkumus, kas pie pareizas lifta ekspluatācijas tiek konstatēti garantijas termiņa laikā, un uz kuriem ir attiecināma Līgumā noteiktā garantija.

**8.5.** Līguma 8.2.punktā minētās garantijas laikā lifta un to rezerves daļu nomaiņa notiek šādā kārtībā:

8.5.1. Pasūtītāja atbildīgā persona paziņo Izpildītājam par konstatētajiem iekārtu vai izveidotā risinājuma defektiem vai traucējumiem to darbībā, norādot bojājuma raksturu, un nosūtot bojājuma pieteikumu uz e-pastu: \_\_\_\_\_\_\_\_\_\_ , vienlaicīgi informējot Izpildītāju pa tālruni \_\_\_\_\_\_\_\_\_.

8.5.2. Bojājuma pieteikuma iesniegšanas laiks tiek fiksēts uz Pasūtītāja elektroniskā pasta izdrukas, un Izpildītājam 2 (divu) darba dienu laikā jānovērš bojājums. Bojājumu pieteikumus var iesniegt darba dienās no plkst.8.00 līdz plkst.17.00.

8.5.3. Saņemot Pasūtītāja ārkārtas izsaukuma pieprasījumu, Izpildītājam jāierodas objektā un jāsniedz pakalpojums sekojošos termiņos:

8.5.3.1. Tehniķu ierašanās laiks pēc izsaukuma - līdz 30 min;

 8.5.3.2. Bojājuma novēršanas laiks - līdz 8 stundām.

8.5.4. Izpildītājs var sniegt bojājumu novēršanas pakalpojumu ārpus norādītajiem termiņiem, tikai rakstiski vienojoties ar Pasūtītāju.

8.5.5. Gadījumā, ja 8 (astoņu) stundu vai 2 (divu) darba dienu laikā bojājumi nav novērsti, Izpildītājs nav nodrošinājis bojāto komponenšu vai Iekārtu aizstāšanu ar līdzvērtīgām iekārtu komponentēm vai iekārtām, Pasūtītājs ir tiesīgs aprēķināt Izpildītājam līgumsodu 50,00 EUR (piecdesmit *euro*) apmērā par katru kavējuma dienu (neieskaitot brīvdienas un svētku dienas).

**9. NEPĀRVARAMA VARA**

**9.1.** Puses tiek atbrīvotas no atbildības par daļēju vai pilnīgu Līguma saistību neizpildi, ja tas noticis nepārvaramas varas apstākļu darbības rezultātā, piemēram: ugunsgrēka, plūdu, zemestrīces, citu avāriju vai stihisku nelaimju rezultātā, kā arī kara vai ārkārtējā stāvokļa pasludināšanas rezultātā, vai sakarā ar izmaiņām normatīvajos aktos, kas izraisījušas eksporta un importa aizliegšanu, kā arī citu no Pusēm neatkarīgu apstākļu dēļ, ja šie apstākļi tieši ietekmējuši Līguma izpildi.

**9.2.** Līguma saistību izpildes termiņš attiecīgi tiek nobīdīts par laika periodu, kurā darbojās šie apstākļi.

**9.3.** Pusei, kurai iestājušies nepārvaramas varas apstākļi ir jāpaziņo par to iestāšanos vai izbeigšanos otrai Pusei rakstveidā ne vēlāk kā 10 (desmit) darba dienu laikā no iestāšanās vai izbeigšanās brīža. Ja Puse, kurai iestājušies nepārvaramas varas apstākļi, nav savlaicīgi paziņojusi par šo apstākļu iestāšanos, tā zaudē iespēju uz tiem atsaukties nākotnē.

**9.4.** Kā pierādījums tam, ka iestājušies nepārvaramas varas apstākļi kalpo kompetento valsts iestāžu izdotas izziņas.

**9.5.** Ja nepārvaramas varas apstākļi ilgst vairāk kā 45 (četrdesmit piecas) dienas, abām Pusēm ir tiesības atteikties izpildīt saistības pēc Līguma un pārtraukt to vienpusējā kārtā.

**9.6.** Līguma 9.5. punktā minētajā gadījumā nevienai no Pusēm nav tiesību pieprasīt no otras Puses atlīdzību par zaudējumiem, kas radušies sakara ar Līguma pārtraukšanu.

**10. LĪGUMA DARBĪBAS TERMIŅŠ**

Līgums stājas spēkā, kad to ir parakstījušas abas Puses un ir spēkā līdz Līgumā noteikto saistību pilnīgai izpildei.

**11. LĪGUMA GROZĪŠANA UN IZBEIGŠANA**

**11.1.** Līgums var tikt izbeigts tikai Līgumā noteiktajā kārtībā vai Pusēm savstarpēji rakstiski par to vienojoties.

**11.2.** Pasūtītājs nekavējoties var vienpusēji atkāpties no Līguma, par to rakstveidā paziņojot Izpildītājam, ja Izpildītājs:

11.2.1. Neveic Darbus Līgumā un Iekārtas garantijas laikā noteiktajos termiņos vai nepilda citas Līgumā noteiktās saistības – ar nosacījumu, ka Izpildītājs 10 (desmit) dienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi;

11.2.2. neievēro Tehnisko specifikāciju vai citu Līguma, vai citu Latvijas Republikas normatīvo aktu prasības;

11.2.3. ir atzīts par maksātnespējīgu vai ir apturēta Izpildītāja saimnieciskā darbība.

**11.3.** Izpildītājs 10 (desmit) dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam līgumsodu saskaņā ar Līguma noteikumiem.

**11.4.** Pēc Pasūtītāja vienpusējas atkāpšanās no Līguma Izpildītājs Pasūtītāja noteiktajā datumā pārtrauc darbus, veic visus pasākumus, lai darbu vieta tiktu atstāti nebojātā, drošā stāvoklī, sakopj darbu izpildes vietu, nodod Pasūtītājam ar Darbiem saistītos dokumentus, nodrošina, ka tā personāls atstāj Objektu. Par Objekta nodošanu Pasūtītājam Puses sastāda attiecīgu aktu.

**11.5.** Pēc Pasūtītāja vienpusējas atkāpšanās no Līguma Puses sastāda aktu par faktiski veikto darbu apjomu un to vērtību. Pasūtītājs pieņem darbus tādā apjomā, kādā tie ir faktiski veikti, ja tos objektīvi ir iespējams pieņemt un tie ir turpmāk izmantojami. Izpildītāja neierašanās nekavē akta sastādīšanu, un uzskatāms, ka Izpildītājs piekrīt aktā konstatētajam.

**11.6.** Ja Pasūtītājs nokavē maksājumu par vairāk nekā 60 (sešdesmit) dienām vai apgrūtina vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 10 (desmit) dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.

**11.7.** Līgums ir uzskatāms par vienpusējā kārtā izbeigtu ar dienu, kas norādīta attiecīgā Līguma izbeigšanas paziņojumā.

**12. PIEMĒROJAMĀS TIESĪBAS UN STRĪDU RISINĀŠANAS KĀRTĪBA**

**12.1.** Līgums interpretējams un pildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.

**12.2.** Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.

**12.3.** Ja strīda risinājumu neizdodas panākt Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.

**13. CITI NOTEIKUMI**

**13.1.** Līgumā noteikto tiesību un saistību nodošana trešajām personām pieļaujama tikai ar otras Puses piekrišanu.

**13.2.** Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.

**13.3.** Puse rakstveidā informē otru Pusi par kontaktinformācijas vai rekvizītu maiņu.

**13.4.** Visi paziņojumi un vēstules tiek uzskatītas par saņemtām 7 (septiņas) dienas pēc to nosūtīšanas ar pasta starpniecību uz Puses juridisko adresi vai, ja tās izsniegtas pret parakstu jebkurai Izpildītāja/Pasūtītāja juridiskajā vai reģistrētajā biroja adresē esošai personai, kas uzdevusies par Izpildītāja/Pasūtītāja darbinieku.

**13.4.** Līgums sastādīts un parakstīts divos oriģinālos eksemplāros uz 7 (septiņām) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.

**13.5.** Šādi Līguma pielikumi ir Līguma neatņemama sastāvdaļa:

1.pielikums: Tehniskā specifikācija;

2.pielikums: Finanšu piedāvājums.

**14. PUŠU REKVIZĪTI UN PARAKSTI**

|  |  |
| --- | --- |
| **Pasūtītājs:****VSIA “Paula Stradiņa klīniskā****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA “TehnoPrime”**Reģ. Nr.: Jukuma Vācieša iela 14-40, Rīga, LV-1021Konta Nr.: LV63NDEA0000083344631Banka: AS Luminor BankKods: NDEALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 I.Kreicberga G.Černomordijs